Էդուարդ Ղուլյան

Էդուարդ Խաչատուրի Ղուլյան (1927, հունվարի 7, գ․ Ղարաչինար (Ադրբեջանական ԽՍՀ Շահումյանի շրջան)), պետական աշխատող։ Երկրաբանահանքաբանական գիտությունների թեկնածու (1966), ՀԽՍՀ վաստակավոր երկրաբան (1965)։ ԽՄԿԿ անդամ 1955 թվականից։

1949 թվականին ավարտել է Երևանի պետական համալսարանի երկրաբանական ֆակուլտետը։ 1949 թվականից աշխատել է ՀԽՍՀ երկրաբանական վարչության արշավախմբերում (երկրաբան, գլխավոր երկրաբան, գլխավոր ինժեներ), 1955 թվականից՝ երկրաբանական վարչությունում, 1965 թվականից վարչության պետ, 1968 թվականից՝ Հայկական երկրաբանական ընկերության փոխնախագահ։

Հեղինակ է մի շարք տեսական և գործնական նշանակություն ունեցող գիտական աշխատությունների, որոնցում լուսաբանված են ՀԽՍՀ օգտակար հանածոների տարածական տեղաբաշխման օրինաչափություններն ու հեռանկարները։

Երկեր 
 Железнорудные месторождения Армении, E․, 1963 (соавтор Г․ А․ Дадаян)
 Развитие минерально-сырьевой базы Арм․ ССР к 50-летию Великого Октября, РОН, 1967․

Ծանոթագրություններ 

Հայ քաղաքական գործիչներ
Հայ երկրաբաններ
Երկրաբանա-հանքաբանական գիտությունների թեկնածուներ